ગુજરાતમાં વિધાનસભાનું બજેટ સત્ર ચાલી રહ્યું છે ત્‍યારે બદલીઓની સાથે ઓફિસરોની વિદેશ યાત્રા પર બ્રેક લાગેલી છે. આ સત્ર આ મહિનાના અંતમાં જયારે પૂર્ણ થશે ત્‍યારે સરકારના કેટલાક ઓફિસરોની પેન્‍ડિંગ ફોરેન ટુરને સૌ પ્રથમ લીલીઝંડી આપવામાં આવી શકે છે. રાજયના સામાન્‍ય વહીવટ વિભાગના આદેશ પ્રમાણે જયાં સુધી વિધાનસભાનું સત્ર ચાલી રહ્યું છે ત્‍યાં સુધી ઓફિસરોના વિદેશ પ્રવાસ પર નિયંત્રણ છે. વિદેશ ટ્રીપમાં જવા માગતા ઓફિસરોમાં જીએસએફસીના મેનેજીંગ ડિરેક્‍ટર આનંદ મોહન તિવારી, મુખ્‍યમંત્રીના પ્રિન્‍સિપલ સેક્રેટરી મનોજ કુમાર દાસ, ગુજરાત મિનિરલ ડેવલપમેન્‍ટ કોર્પોરેશન- જીએમડીસીના મેનેજીંગ ડિરેક્‍ટર અરૂણ સોલંકી અને જીયોલોજી એન્‍ડ માઇન્‍સના રૂપવંતસિંહનો સમાવેશ થાય છે. હાલના શિડ્‍યુઅલ પ્રમાણે ૨૮જ્રાક માર્ચે બજેટ સત્ર પૂર્ણ થાય છે. આ સત્ર પછી બદલીઓ અને વિદેશ પ્રવાસને માન્‍યતા આપવામાં આવશે તેવું લાગી રહ્યું છે.